SK
L 314/14
Úradný vestník Európskej únie
6.12.2022
Na účely štúdií uvedených v prvom pododseku centrum využíva aj iné relevantné údaje, napríklad údaje o environmentálnych a sociálno-ekonomických faktoroch. 3a.
Centrum môže využívať svoje zdroje a referenčné laboratóriá na účely výskumu v teréne, zberu a analýzy údajov s cieľom pomôcť relevantným vnútroštátnym orgánom pri zbere spoľahlivých údajov.“; c) odsek 4 sa nahrádza takto: „4.
Pokiaľ ide o plánovanie a stanovovanie priorít výskumných štúdií a štúdií v oblasti verejného zdravia, uskutočňuje centrum konzultácie s HSC, Komisiou a ďalšími príslušnými orgánmi alebo agentúrami Únie, pričom zohľadňuje stanovisko poradného fóra.“
8.
Článok 7 sa nahrádza takto: „Článok 7 Postup pre vedecké stanoviská 1.
Centrum vydáva vedecké stanoviská k záležitostiam, ktoré patria do jeho poslania:
a) vo všetkých prípadoch, v ktorých sa v právnych predpisoch Únie stanovuje, že sa majú s centrom vykonať konzultácie; b) na žiadosť Európskeho parlamentu alebo členského štátu; c) na žiadosť Komisie, HSC alebo EMA, a d) z vlastnej iniciatívy. 2.
V žiadostiach o vedecké stanovisko uvedených v odseku 1 sa jasne vysvetlí vedecký problém, ktorý sa má riešiť, ako aj dotknutý záujem Únie, a prikladajú sa k nim dostatočné podkladové informácie týkajúce sa uvedeného problému.
Ak sa vedecké stanoviská zameriavajú na konkrétny členský štát, dotknutý členský štát má podľa potreby možnosť prispieť odbornými znalosťami. 3.
Centrum zabezpečí, aby bolo schopné predvídať a rýchlo reagovať s cieľom vydávať vedecké stanoviská vo vzájomne dohodnutej lehote.
Vedecké stanoviská centra sú prístupné a použiteľné pre tvorcov politík. 4.
Ak sa rôzne žiadosti týkajú toho istého problému alebo ak žiadosť nie je v súlade s odsekom 2, centrum môže odmietnuť vydať vedecké stanovisko alebo môže po konzultácii s inštitúciou, výborom, agentúrou alebo členským štátom, ktoré žiadosť podali, navrhnúť zmeny uvedenej žiadosti.
Ak centrum žiadosť zamietne, poskytne inštitúcii, výboru, agentúre alebo členskému štátu, ktoré žiadosť podali, odôvodnenie jej zamietnutia. 5.
Ak už centrum vydalo vedecké stanovisko ku konkrétnemu problému, ktorého sa žiadosť týka, a dospeje k záveru, že neexistujú vedecké dôvody na opätovné preskúmanie problému, oznámi informácie, o ktoré sa jeho záver opiera, inštitúcii, výboru, agentúre alebo členskému štátu, ktoré žiadosť podali. 6.
Požiadavky na formát, vysvetľujúce podkladové informácie a pravidlá týkajúce sa transparentnosti pre uverejnenie vedeckého stanoviska sa upravujú v interných pravidlách centra.“
9.
Článok 8 sa nahrádza takto: „Článok 8 Prevádzka systému včasného varovania a reakcie 1.
Centrum podporuje Komisiu a pomáha jej tým, že prevádzkuje systém včasného varovania a reakcie (EWRS) v súlade s článkom 18 nariadenia (EÚ) 2022/2371 a tým, že spolu s členskými štátmi zabezpečuje kapacity na koordinovanú a včasnú reakciu na ohrozenia zdravia.
2.
Centrum:
a) analyzuje obsah správ, ktoré prijíma prostredníctvom systému včasného varovania a reakcie (EWRS); b) poskytuje členským štátom a Komisii informácie, odborné znalosti, poradenstvo, školenia a posúdenie rizík, a c) zabezpečuje, aby bol systém včasného varovania a reakcie (EWRS) efektívne a účinne prepojený s inými výstražnými systémami Únie.